יחד באורך

יַחַד בְּאוֹרְךָ הוא פיוט לחנוכה שחיבר רבי יהודה הלוי. ורמז שמו באקרוסטיכון השיר - יהודה חזק. הפיוט עוסק בבקשה לגאולה, ומשתמש באור כסמל לה.

זמן אמירתו 
הפיוט הוא פיוט מסוג מאורה שנועד להשתלב בברכת "יוצר אור", הברכה הראשונה טרם קריאת שמע שבתפילת שחרית, משום שהוא עוסק באור וברכת יוצר אור עוסקת אף היא בבריאת האור על ידי אלוהים.

ייתכן שהפיוט נועד במקור להיאמר בשבת חנוכה, משום שהבית האחרון בו מתייחס למנורת המקדש המופיעה בזכריה הנביא הנקראת בהפטרת שבת חנוכה.

אמירתו 
כיום אין קהילה הנוהגת לומר את הפיוט בשעת התפילה, אך יש קהילות ומסורות הנוהגות לומר את הפיוט בזמן הדלקת נרות חנוכה, לאחר אמירת הפיוט "מעוז צור".

קישורים חיצוניים
 מילים וביאורים לפיוט, באתר הפיוט והתפילה
 ביאור על הפיוט
 
 

שירי יהודה הלוי
פיוטים לחנוכה
חלקי יוצרות
יצירות עם אקרוסטיכון